Napa tectonica

Una napa tectonica ye una estructura cheolochica de mida gran que consiste en un conchunto de materials superficials dito aloctono por haber estau moviu dende o suyo puesto pa superposar-se dencima d'un conchunto de materials autoctono, que a primerías yera prou luent. Alain Foucault y Jean-François Raoult: Diccionario de Geología. Masson, 1985. A napa tectonica ye una estructura compresiva que implica acurzamiento litosferico en profundidat, y en o modelo d'a Tectonica de Placas s'interpreta por movimientos converchents entre placas.

Bi ha diferents tipos de napas tectonicas. As napas de cobertera afectan a una cobertera sedimentaria desapegada d'o basamento a traviés d'un nivel plastico que permite que se desapegue esta cobertera.

 Napas tectonicas de l'orocheno pirenenco 
En lo Prepireneu bi ha napas tectonicas y se dividen en superiors y inferiors.

 Superiors 
Son laminas encabalgants superiors:
Cotiella.
Turbón-Boixols.
Montsec.
Sierras marguinals catalanas.
Pedraforca.
Figueres-Montgrí.

La napa de Montsec ye prou extensa y se superposa a la napa de Gavarnía. Lo encabalgamiento d'el Montsec presenta lo Keuper como livel de desapegamiento. Alfonso Meléndez Hevia, Fernando Meléndez Hevia: Geología. Editorial Paraninfo, 1985, pp. 461-462.

 Inferiors 
Son laminas cabalgants inferiors:
Nogueras.
Cadí.
Gavarnía.
Fresser.
Bono.
Grist.

Ye especialment extensa la napa de Gavarnia, que plega por lo sud dica lo encabalgamiento frontal sudpirenenco.

 Referencias 

 Bibliografía 
 Alain Foucault y Jean-François Raoult: Diccionario de Geología. Masson, 1985.
 Ánchel Belmonte Ribas: Guía Geológica del Pirineo, Editorial Pirineo.
 Alfonso Meléndez Hevia, Fernando Meléndez Hevia: Geología. Editorial Paraninfo, 1985.
 Joaquín Mulas Sánchez, María José Morillo-Velarde Geologia: COU. Editorial Santillana, 1983.

Categoría:Estructuras cheolochicas